Иде чудан деда


Певач, место записа и напомена 

Против почудишта. Вида Страиновић (родом из Звездана, а удата у Горњану) при крштевању детета баје три пута овако:
Пошло дете (по имену) 
уз поље, низ поље, 
скобише га три девојке, 
три самодиве, 
једна удари у главу, 
друга у ноге, 
трећа у снагу.
Не бој се, (по имену), младо дете,
ја ћу теби да пребајем,
да очистим,
да останеш чисто
кано чисто сребро,
лак кано лако перо,
да заспиш мајци у крилу 
кано младо јагње у трави.
Беж’те, уроци, беж’те, почудишта,
растурите се
кано овце по паши,
кано козе по брсу,
кано рибе под камење,
кано лој под углење,
кано облаци по небу,
кано магле по долу,
кано девојке преко села без седа.
Беж’те, уроци, беж’те, почудишта!

Референце

Извор
 Здравац миришљавац - народне песме и бајалице из Тимочке крајине, сакупио Љубиша Рајковић Кожељац, "Зајечар", Зајечар, 1978., стр. 265.

Здравац миришљавац
Басме и бајалице‎